Владислав Ходасевич
Звезда във етера трепти…

Превод от руски: Димитър Калев, —

chitanka.info

Звезда във етера трепти

и сумрак арките стаяват.

Как може да не чувстваш ти,

че този свят ти се дарява?

Ти дал си ми пет сетива

неверни, време и пространство,

и свири в артистичността

душевното непостоянство.

И аз от нищото творя

изваяната Твоя слава –

морета, планини, поля

и Твойто слънце ослепяващо.

И после ще ми се доще

да срина пищната нелепост,

тъй както малкото дете

руши картонените крепости.

4 декември 1921

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.